SinikkaHelenan blogi: Syysväreilyä pihamaalla.
Niukanlaisesti pihallamme värileiskuntaa, mutta vähäinen sen kauniimmalta vaikuttaakin. Edelliskesänä kolme jalompaa villiviiniä harjateräsverkkokehään istutin, mutta kun eivät näyttäneet keväällä heti elonmerkkejä niin ostin sitä tavallista, kestävämpää villiviiniä yhden kappaleen keskelle verkkotelinettä.
No, kun kesä kerkis, nousivat nuo jalommatkin. Arvasin niille tulevan ahtaan paikan, joten istutin männyn juurelle tuon myöhäisheränneen. Nätiltähän tuo tuossa näyttää. Aika näyttää kestääkö kilpailua männyn kanssa.
Nuo Purppurahappomarjatkin näyttää sööteiltä harmaata sepeliä vasten. Harmi vain kun sadepäivä taaskin kuvauksessa.Auringossa väreilevät vieläkin kauniimmin.
Pistin oikein pääni piikkiseen pensaaneen ja otin tällaisen sisäkuvan. Siinä on kirjavaa väripalettia kyllin. Luoja ei värejä säästele.
Marja-aroniakin siinä sirosti sievistelee omalla syysvärillään.
Jokohan Ruusukvittenit olisivat hillokelpoisia.Taitaa talvi ehättää ennenkuin kaikki hedelmät keltaisia. Vihreällä matonkuteella yritin hedelmäkotia kohottaa maarajasta. Keltaisimmat tosin jo poimin ja tänään keitän hilloksi.
Tässäpä meidän pihan väriläikät olivatkin. Jospa tulevina vuosina lisääntyisivät.
Tunnisteet: syksy piha
sylvi 5. lokakuuta 2011 klo 10.47
Kyllä on värikkäitä syyskuvia.
Ihainen katselee näitä.
anja 5. lokakuuta 2011 klo 11.53
Räiskyviä värejä on pihallasi! Miten ihmeessä rosenkvittenisi tuottavat noin paljon hedelmiä! Minä sain vaan kaksi pikkuruista vihertävää ja kivikovaa!
Onnea tämän päivän johdosta sinulle, ystäväiseni!
SinikkaHelena 5. lokakuuta 2011 klo 12.47
Kivikovia kvittenin hedelmät, mutta toivottavasti keittäen pehmenevät. Tosi paljon niissä hedelmiä, kun vain kellastuisivat ennen pakkasia.
Tässä kuumeisesti pakkailen huomenaamun aikaiseen matkantekoon. Illalla vielä se synnytyskurssi(kuvanveisto) ja housulahkeitten lyhennykset, sitä kun on matami niin joutuu niin isoiset ostaa etteä puolimetriä.. lyhennettävä.Kiitos Onnesta!
ritva 5. lokakuuta 2011 klo 14.44
Voi mahtava, kyllä on väriloistoa:)
Irma 5. lokakuuta 2011 klo 16.23
Happomarjat harmaalla hivelevät kauniina silmää:)
SinikkaHelena 5. lokakuuta 2011 klo 16.55
Ritvalle ja Irmalle kiitos!
Todellakaan mitään runsasta väritarjontaa ei meidän pihatsulla, mutta nämä senkin edestä ilahduttaa.
Sepeliä vasten kauniita pensaat vaikka normaaliväreissäkin, lilahtavanpunaisena yleensä, syksyn tullen sitten sievistelevät.
Sirkka 5. lokakuuta 2011 klo 20.27
Kyllä on värikästä pihassanne! Kauniita syysvärejä. Villiviini minullakin punastelee, samoin tuo happomarja.
ritvau 6. lokakuuta 2011 klo 22.58
On todella värikästä kun vertaa meidän pihaamme... täällä lähellä merta ei vielä juurikaan ruskaa näy! Toivottavasti ei syysmyrsky vie lehtiä ennenkuin on saanut väriloistoa ihailla!!
eila 8. lokakuuta 2011 klo 9.46
Toivotaan, että saamme nauttia näistä syyspäivistä pitkään ja ihailla värikästä luontoa. Talven aika ei ole vielä.
SinikkaHelena 14. lokakuuta 2011 klo 14.02
Sirkka, Ritva ja Eila. kiitos teille!
Mieluisia väripilkkujahan nuo kotopihan kaunistuksetkin. Viikon Kreikan matkalta tultiin,eksoottisa värejä sielläkin, vaikka syysaika jo kukkaloistoa karsinutkin.
Kotiin aina hyvä tulla.
Kaunista syksyä teillekin!